Helena (Montana)

Helena város az Amerikai Egyesült Államokban, Montana tagállam fővárosa. A régióban nagy jelentősége van a bányászatnak és a mezőgazdaságnak, a város a legfontosabb kereskedelmi és közigazgatási központja Montanának. A település Lewis and Clark megye központja. Látványosságai közé tartozik a Montana State Capitol egy Szabadság-szobor másolattal, az egyházközösségi központ, illetve a Saint Helena Katedrális. Földrajza A város területe tipikus hegyi kontinentális éghajlat. A hőmérséklet a téli fagyasztó hidegtől (akár -30 °C) a nyári 30 °C-nál is magasabb hőmérsékletig terjed. A csapadék (~300 mm évenként) egész évben esik le, télen a hóviharok (az úgynevezett blizzardok) hatalmas mennyiségű havat hoznak. Ezenkívül nagy a napi hőingadozás. A nap évi 2600 órát süt, a hőmérsékleti szélsőségek -41 °C és +41 °C között mozognak. Története A területet 1805-ben derítette fel Lewis és Clark expedíciója. A várost 1864. október 4-én alapította egy csoport, mely négy georgiai aranyásóból állt ("Four Georgians") az aranylelőhelyek megtalálása után. A felfedezés 20 évi folyamatos aranylázat váltott ki, mely során mai áron 3,6 milliárd dollárnyi nemesfémet termeltek ki. Néhány éven belül több mint 3000 ember telepedett le. Kezdetben a várost "Crabtown"-nak hívták, alapítója, John Crab után. Ezután még többen telepedtek meg, a város tovább nőtt, ezért eldöntötték, hogy megváltoztatják a nevét. Az új Helena név alapjául a minnesotai Saint Helena város szolgált. Montana 1864-ben az USA egyik teritóriuma lett, központja Virginia City volt. 1875-ben egy ülésen választással eldöntötték, hogy a virágzó Helenát teszik meg új fővárosnak. Ez a városnak sorsdöntő döntés volt, mivel Virginia City nem bírt megbirkózni a bányák feladatával (a településnek ma csupán 130 lakosa van), ennek köszönhetően Helena érvényesíteni tudta elképzelését, a fővárossá válást. A Northern Pacific Railway vasútvonal megnyitása 1883-ban ismételten felgyorsította a város fejlődését. Azonban a vasút következményeként még egyszer kérdéssé vált a település helyzete. 1894-ben kitört a harc Helena és Anaconda között a fővárosi rangért. Végül a szavazók a bevált Helena mellett döntöttek, annak ellenére, hogy az ellenfél Anaconda gazdaságilag nagyon sikeres volt ebben az időben. 1902-ben elkészült a Montana State Capitol. A szárnyakat 1909 és 1912 között építették hozzá. 1935 és 1937 között több nagyobb tüzet is átélt a település. Ezeknek egy tűztorony felállításával vetettek véget, ami még ma is őrködik a város felett. A központi fekvés, a főváros státusz, a közlekedési kapcsolatok és a mezőgazdaság a Prickley Pear Valley-ben vezetett ahhoz, hogy Helena Montana egyik legfontosabb városává fejlődött. Népessége A 2010-es népszámlálás szerint 28 190 ember, 12 780 háztartás és 6691 család van a városban. A népsűrűség 665,7 fő/km², a lakások átlagos sűrűsége 317,8 lakás/km². A népesség 93,3%-a fehér, 0,4%-a afroamerikai, 2,3%-a amerikai bennszülött, 0,7%-a ázsiai, 0,1%-a csendes-óceáni szigetekről való és 0,6%-a más etnikai csoportból származik; 2,6% kettő vagy több etnikum keveredéséből, illetve a teljes népesség kb. 2,8%-a spanyol ajkú vagy latin-amerikai. A 12 780 lakás 24,3%-ában vannak 18 év alatti gyerekek, 38,3%-ban él házaspár, 10,6% női (férj nélküli) és 3,6% férfi (feleség nélküli) háztulajdonos van, illetve 47,6% nem él családban. Az összes háztartás 39,8%-át egyedül élők teszik ki; 13,5% él valakivel, aki 65 éves vagy annál idősebb volt. A háztartások átlagos mérete 2,07, a családoké 2,77 fő. Az város átlagéletkora 40,3 év. 20,1% 18 év alatti; 11,6% 18 és 42 év közötti; 23,3% 25 és 44 év közötti; 29,5% 45 és 64 év közötti; 15,5% 65 éves vagy annál idősebb. Az emberek 48%-a nő, 52%-a férfi. A város szülöttei Forrest H. Anderson, politikus és bíró Max Baucus, szenátor Patricia Belcher, színésznő Dirk Benedict, színész Gary Cooper, színész Margaret Craven, írónő Norman J. Holter, biofizikus Thomas Lee Judge, Montana kormányzója TJ Lanning, sífutó Myrna Loy, színésznő Colin Meloy, a The Decemberists énekese Maile Meloy, írónő (Colin Meloy testvére) Patricia Nell Warren, írónő John Patrick Williams, politikus, a képviselőház tagja Fordítás Ez a szócikk részben vagy egészben a Helena (Montana) című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Ez a szócikk részben vagy egészben a Helena, Montana című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk